stanford-oval/wikipedia huggingface dataset:
เผด็จศึก วรรณโชติ
ชีวิตส่วนตัว

เผด็จศึก วรรณโชติ สมรสกับนางธิดาภรณ์ วรรณโชติซึ่งเป็นครูในโรงเรียนสุรนารีวิทยา และมีบุตรสาว 1 คน ซึ่งได้แก่ธัญวรัตน์ วรรณโชติ (ชื่อเล่น: นะโม)
รางวัลที่ได้รับ

เหรียญทอง - วอลเลย์บอลไทยแลนด์ลีก 2013-14 สโมสรวอลเลย์บอลนครราชสีมา
เหรียญทอง - วอลเลย์บอลไทยแลนด์ลีก 2014-13 สโมสรวอลเลย์บอลนครราชสีมา
เหรียญเงิน - วอลเลย์บอลไทยแลนด์ลีก 2010-11 สโมสรวอลเลย์บอลนครราชสีมา
เอสทีเอส-100

STS-100 เป็นภารกิจสเปซชัทเทิลไปยังสถานีอวกาศนานาชาติด้วยกระสวยอวกาศเอนเดฟเวอร์ STS-100 ติดตั้งแขนหุ่นยนต์ Canadarm2 ใน ISS
ดูเพิ่ม

วิทยาศาสตร์อวกาศ
สเปซชัทเทิล
รายการภารกิจของกระสวยอวกาศ
แหล่งข้อมูลอื่น

NASA mission summary เก็บถาวร 2007-09-11 ที่ เวย์แบ็กแมชชีน
STS-100 Video Highlights เก็บถาวร 2014-07-15 ที่ เวย์แบ็กแมชชีน
| ด ค กการบินอวกาศโดยมนุษย์สู่สถานีอวกาศนานาชาติ |
| --- | --- | --- |
| ค.ศ. 1998–2004 |  1998 STS-88  1999 STS-96  2000 STS-101  106  92  Soyuz TM-31  STS-97  2001 STS-98  102  100  Soyuz TM-32  STS-104  105  Soyuz TM-33  STS-108  2002 STS-110  Soyuz TM-34  STS-111  112  Soyuz TMA-1  STS-113  2003 Soyuz TMA-2  TMA-3  2004 Soyuz TMA-4  TMA-5  | International Space Station InsigniaInternational Space Station Emblem |
| ค.ศ. 2005–2009 |  2005 Soyuz TMA-6  STS-114  Soyuz TMA-7  2006 Soyuz TMA-8  STS-121  115  Soyuz TMA-9  STS-116  2007 Soyuz TMA-10  STS-117  118  Soyuz TMA-11  STS-120  2008 STS-122  123  Soyuz TMA-12  STS-124  Soyuz TMA-13  STS-126  2009 STS-119  Soyuz TMA-14  TMA-15  STS-127  128  Soyuz TMA-16  STS-129  Soyuz TMA-17  | International Space Station InsigniaInternational Space Station Emblem |
| ค.ศ. 2010–2014 |  2010 STS-130  Soyuz TMA-18  STS-131  132  Soyuz TMA-19  TMA-01M  TMA-20  2011 STS-133  Soyuz TMA-21  STS-134  Soyuz TMA-02M  STS-135  Soyuz TMA-22  TMA-03M  2012 Soyuz TMA-04M  TMA-05M  TMA-06M  TMA-07M  2013 Soyuz TMA-08M  TMA-09M  TMA-10M  TMA-11M  2014 Soyuz TMA-12M  TMA-13M  TMA-14M  TMA-15M  | International Space Station InsigniaInternational Space Station Emblem |
| ค.ศ. 2015–2019 |  2015 Soyuz TMA-16M  TMA-17M  TMA-18M  TMA-19M  2016 Soyuz TMA-20M  MS-01  MS-02  MS-03  2017 Soyuz MS-04  MS-05  MS-06  MS-07  2018 Soyuz MS-08  MS-09  MS-10†  MS-11  2019 Soyuz MS-12  MS-13  MS-15  | International Space Station InsigniaInternational Space Station Emblem |
| ตั้งแต่ ค.ศ. 2020 |  2020 Soyuz MS-16  SpaceX Demo-2  Soyuz MS-17  SpaceX Crew-1  2021 Soyuz MS-18  SpaceX Crew-2  Soyuz MS-19  SpaceX Crew-3  Soyuz MS-20  | International Space Station InsigniaInternational Space Station Emblem |
| โครงการอนาคต |  2022 Axiom-1  Boeing Crewed Flight Test  Soyuz MS-21  SpaceX Crew-4  Axiom-2  Soyuz MS-22  SpaceX Crew-5  2023 Soyuz MS-23  Boeing Starliner-1  | International Space Station InsigniaInternational Space Station Emblem |
| รายบุุคคล |  List of ISS visitors crew  | International Space Station InsigniaInternational Space Station Emblem |
| ยานพาหนะ |  อดีต กระสวยอวกาศ  ปัจจุบัน ครูว์ดรากอน  โซยุซ  อนาคต Boeing Starliner  Orel  | International Space Station InsigniaInternational Space Station Emblem |
 ตัวหนา หมายถึง ภารกิจที่ดำเนินการอยู่  ตัวเอียง หมายถึง โครงการในอนาคต  † - ภารกิจล้มเหลว
แกงบอน

| --- | --- |
ประเภท: แกง
มื้อ: อาหารจานหลัก
แหล่งกำเนิด: ไทย
ส่วนผสมหลัก: เนื้อสัตว์ (เช่น หมูย่าง ปลาย่าง) ก้านบอน พริกแกงแบบแกงคั่ว กะทิ น้ำปลา น้ำตาลปี๊บ น้ำมะขามเปียก ใบมะกรูด
 ตำราอาหาร: แกงบอน
แกงบอน หรือชาวอีสานเรียกว่า แกงนางหวาน เป็นอาหารไทยประเภทแกงกะทิ ทำจากก้านของต้นบอน มาต้มกับพริกแกงคั่วและกะทิ ปรุงรสด้วยน้ำปลา น้ำปลาร้า น้ำมะขามเปียก น้ำตาลปี๊บ แล้วโรยหน้าด้วยใบมะกรูด เนื้อสัตว์ที่ใส่ เช่นหมูย่าง ปลาย่าง บางสูตรใส่ใบแมงลักลงไป
เนื่องจากบอนเป็นพืชที่มีพิษ หากนำมาปรุงอาหารโดยปฏิบัติไม่ถูกต้อง ผู้ที่กินจะเกิดอาการคันปากคันคอ รวมถึงผู้ปรุงอาหารจากบอนเองก็จะคันมือด้วย คนไทยมีความเชื่อว่าหากจะปรุงอาหารจากบอน ห้ามพูดคำว่า "คัน" เพราะจะทำให้บอนนั้นคันอย่างที่ปากพูด ในหนังสือ อาหารรสวิเศษของคนโบราณ (พ.ศ. 2531) ว่า "เคล็ดสำคัญมันอยู่ที่ว่า ต้องเลือกบอนที่ขึ้นชายตลิ่งริมท้องร่อง เมื่อปอกผิวบอนแล้วก็ให้เฉือนบอนลงไปในหม้อแกงที่กำลังเดือดอยู่นั่นแหละ จะไม่คัน"
ประวัติ

แกงบอนได้รับการกล่าวถึงในนิราศสุพรรณของสุนทรภู่ ความว่า
| 0 | 1 | 2 |
| --- | --- | --- |
| ๏ ชุมนักผักตบซ้อน |  | บอนแซง |
| บอนสุพรรณหั่นแกง |  | อร่อยแท้ |
| บอนบางกอกดอกแสลง |  | เหลือแหล่ แม่เอย |
| บอนปากยากจะแก้ |  | ไม่สริ้นลิ้นบอน ฯ |
ในหนังสือ อักขราภิธานศรับท์ (พ.ศ. 2416) ของหมอบรัดเลย์ กล่าวถึงบอนไว้ว่า "กินดิบคันปาก ทำให้สุกกับไฟแล้วกินไม่คัน" ใน ตำรับอาหารวิทยาลัยในวัง (พ.ศ. 2536) และ อนุสรณ์งานพระราชทานเพลิงศพนางศักดิ์พลฤทธิ์ (พ.ศ. 2535) ให้ใช้พริกแกงแบบแกงคั่ว คือ ข่า ตะไคร้ ผิวมะกรูด เพิ่มในครกตำหอมแดง กระเทียม พริกแห้ง กะปิ ที่ต้องใส่มากคือรากกระชาย และต้องแกะเนื้อปลาต้มใส่ตำไปด้วย ในหนังสือ พลิกตำนานอาหารมอญพื้นบ้านไทย – รามัญ (พ.ศ. 2549) มีอาหารแกงบอนแบบมอญเมืองปทุมธานีที่เรียกว่า "ฟะกราว"
แผ่นดินของเรา

แผ่นดินของเรา อาจหมายถึง
แผ่นดินของเรา (แซ็งแตกซูว์เปรี) - นวนิยายแปลจากภาษาฝรั่งเศส เรื่อง Terre des Hommes ประพันธ์โดย อ็องตวน เดอ แซ็งแตกซูว์เปรี
แผ่นดินของเรา (เพลงพระราชนิพนธ์) - เพลงพระราชนิพนธ์ในพระบาทสมเด็จพระเจ้าอยู่หัวภูมิพลอดุลยเดช
แผ่นดินของเรา (เพลง) - เพลงปลุกใจ จากทำนองเพลง The Exodus Song (This Land is Mine)
แผ่นดินของเรา (แม่อนงค์) - นวนิยายไทยประพันธ์โดย แม่อนงค์ (มาลัย ชูพินิจ)
แผ่นดินของเรา (ภาพยนตร์) - ภาพยนตร์ไทย พ.ศ. 2519 กำกับโดย ส. อาสนจินดา สร้างตามนิยายข้างต้น
แผ่นดินของเรา (ละครโทรทัศน์) - ละครโทรทัศน์ไทย พ.ศ. 2539
เลขฐานสาม

เลขฐานสาม (อังกฤษ: ternary numeral system) หมายถึง ระบบเลขที่มีสัญลักษณ์เพียงสามตัวคือ 0 (ศูนย์) , 1 (หนึ่ง) และ 2 (สอง) บางครั้งอาจหมายถึงการที่มีโอกาสจะเลือกได้เพียง 3 ทาง
เลขควอนตัมโมเมนตัมเชิงมุม

เลขควอนตัมโมเมนตัมเชิงมุม สัญลักษณ์ คือ ℓ (Azimuthal quantum number หรือ Orbital angular momentum quantum number) เป็นเลขควอนตัมสำหรับวงโคจรของอะตอม ที่ใช้บอกโมเมนตัมเชิงมุมสำหรับการเคลื่อนที่ของอิเล็กตรอนรอบนิวเคลียสและใช้บอกรูปร่างของออร์บิทัลที่อิเล็กตรอนนั้นครอบครองอยู่ เลขควอนตัมโมเมนตัมเชิงมุมเป็นเลขอันดับ 2 ในชุดของเลขควอนตัม ซึ่งเลขควอนตัมนี้เป็นเลขที่อธิบายสถานะควอนตัมของอิเล็กตรอน เลขควอนตัม ประกอบด้วย เลขควอนตัมหลัก (Principal quantum number) เลขควอนตัมโมเมนตัมเชิงมุม (Azimuthal quantum number) เลขควอนตัมแม่เหล็ก (Magnetic quantum number) และเลขควอนตัมสปิน (Spin quantum number)
โมเมนตัมเชิงมุม (L) ของอิเล็กตรอนในอะตอม มีความสัมพันธ์กับเลขควอนตัมโมเมนตัมเชิงมุม (ℓ) ดังสมการ
โดยที่
ħ คือ ค่าคงตัวของพลังค์แบบลดค่า
L2 คือ ตัวดำเนินการโมเมนตัมเชิงมุม
\Psi  คือ ฟังก์ชันคลื่นของอิเล็กตรอน
เลขควอนตัมโมเมนตัมเชิงมุม บอกให้ทราบถึงจำนวนและชนิดของระดับพลังงานย่อย (subshell) ทำให้ทราบว่ามีจำนวนออร์บิทัลเท่าใด และเมื่อทราบจำนวนออร์บิทัลจะทราบว่าแต่ละออร์บิทัลทำมุมกันเท่าใด จึงทราบว่ารูปร่างของกลุ่มออร์บิทัลเป็นแบบใด ค่า ℓ ขึ้นกับเลขควอนตัมหลัก (n) มีค่าเป็นจำนวนเต็มบวกเสมอ (ℓ = 0, 1, 2, … ถึง n-1)
The atomic orbital wavefunctions of a hydrogen atom. The principal quantum number is at the right of each row and the azimuthal quantum number is denoted by letter at top of each column.
| ℓ | Letter | Max electrons | Shape | Name |
| --- | --- | --- | --- | --- |
| 0 | s | 2 | sphere | sharp |
| 1 | p | 6 | two dumbbells | principal |
| 2 | d | 10 | four dumbbells or unique shape one | diffuse |
| 3 | f | 14 | eight dumbbells or unique shape two | fundamental |
| 4 | g | 18 |  |  |
| 5 | h | 22 |  |  |
| 6 | i | 26 |  |  |
ตัวอักษรภาษาอังกฤษ s, p, d, f ที่เป็นชื่อออร์บิทัล มาจากการสังเกตเส้นสเปกตรัม ซึ่งบางเส้นคมชัด (shape) บางเส้นเข้มจึงน่าจะเป็นเส้นหลัก (principle) บางเส้นพร่า (diffuse) บางเส้นพบบ่อย ๆ หรือพบได้ง่าย (fundamental) ต่อมาจึงเรียงตามตัวอักษรเพื่อให้ง่ายต่อการจดจำ อักษรตัวถัดจาก f คือ g ดังนั้นถ้าในอนาคตเราพบธาตุในออร์บิทัลใหม่ก็จะให้ชื่อต่อจาก f คือ g, h, I, j, ….
แผ่นดินของเรา (เพลง)

เพลงแผ่นดินของเรา เป็นเพลงปลุกใจ โดยนำเพลง The Exodus Song (This Land is Mine) ของ Pat Boone ซึ่งเป็นเพลงประกอบภาพยนตร์เรื่อง Exodusปี ค.ศ. 1960 นำแสดงโดยพอล นิวแมน มาประพันธ์เนื้อร้องภาษาไทย ขับร้องโดยสันติ ลุนเผ่
| --- | --- |
 เนื้อร้อง แผ่นดินของเรา   ย่อมเป็นของเราชาติไทย ใกล้ไกลต้องเป็นของเราชาติไทย เลือดไทยไหลโลมลงดิน   ใครหมิ่นศักดิ์ศรีคนไทย ต้องมีวันสักวันให้ไทยล้างใจอัปรีย์ แผ่นดินของเรา   ย่อมเป็นของเราอยู่ดี ที่ใดต้องเป็นของไทยอยู่ดี ถูกเชือดเฉือนไป วันใด เราย่อม หวั่นไหว ชีวี ปฐพีแหลมทองช่วยกันคุ้มครองป้องกัน สักวันต้องคืนกลับมา   มั่นใจเถิดหนา ขอพลีชีวารักษาชาติไทย ชาติไทยคู่ฟ้า   เลือดทาแผ่นดิน:  This land is mine, God gave this land to me This brave and ancient land to me And when the morning sun reveals her hills and plain Then I see a land where children can run free So take my hand and walk this land with me And walk this lovely land with me Though I am just a man, when you are by my side With the help of God, I know I can be strong Though I am just a man, when you are by my side With the help of God, I know I can be strong To make this land our home If I must fight, I'll fight to make this land our own Until I die, this land is mine
เลขฐานยี่สิบ

เลขฐานยี่สิบ (อังกฤษ: Vigesimal) เป็นระบบเลขที่ใช้เลข 20 เป็นฐาน นอกจากตัวเลขปกติ 10 ตัวแล้ว อาจเขียนเลข 10-19 แทนด้วยตัวอักษร A-J ตัวอย่างระบบเลขที่ใช้เลขฐานยี่สิบ คือ เลขมายา
แกงจีนจ๊วน

| --- | --- |
แหล่งกำเนิด: ไทย
ภูมิภาค: ภาคกลาง
ส่วนผสมหลัก: พริกแกง, กะทิ, เนื้อสัตว์, ถั่วลิสง, พริกหยวก
 ตำราอาหาร: แกงจีนจ๊วน
แกงจีนจ๊วน เป็นแกงโบราณที่นิยมทำในวัง ได้รับอิทธิพลจากแกงแบบชวา คาดว่าแพร่หลายเข้ามาเมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสชวา เป็นแกงกะทิรสอ่อน ใส่ส้มซ่า ถั่วลิสงและพริกหยวก พริกแกงมีพริกไทย ดอกจันทน์ ลูกจันทน์ ลูกผักชี ยี่หร่า ลูกกระวาน กานพลู อบเชย พริกแห้ง เกลือ ข่าแก่ ตะไคร้ รากผักชี กระเทียม กะปิ
เหตุยิงนิโคลัส กรีน

| นิโคลัส กรีน |
| --- | --- |
อนุสรณ์ที่สร้างขึ้นเพื่อระลึกถึงนิโคลัส กรีน
เกิด: 9 กันยายน ค.ศ. 1987(1987-09-09) ซานฟรานซิสโก, รัฐแคลิฟอร์เนีย, สหรัฐ
เสียชีวิต: 1 ตุลาคม ค.ศ. 1994(1994-10-01) (7 ปี) เมสซีนา, ประเทศอิตาลี
นิโคลัส กรีน (Nicholas Green; 9 กันยายน 1987 - 1 ตุลาคม 1994) เป็นเด็กชายชาวอังกฤษ-อเมริกันที่ถูกยิงเสียชีวิตระหว่างความพยายามโจรกรรมรถยนต์ขณะกรีนเดินทางไปท่องเที่ยวกับครอบครัวในอิตาลีตอนใต้ คนร้ายเข้าใจผิดรถครอบครัวกรีนว่าเป็นรถของช่างทำเพชร หลังกรีนเสียชีวิต พ่อแม่เขาได้ตัดสินใจบริจาคอวัยวะของเขา โดยมีผู้ป่วยรวมห้ารายที่ได้รับปลูกถ่ายอวัยวะสำคัญและสองรายได้รับการปลูกถ่ายกระจกตา เหตุการณ์นี้ได้รับการยกย่องว่านำไปสู่การเพิ่มขึ้นของการบริจาคอวัยวะในประเทศอิตาลี
การเสียชีวิต

นิโคลัส กรีน, เอเลียเนอร์ กรีน น้อง/พี่สาว และพ่อแม่ของเขา มาร์กาเร็ตและเรจินาลด์ ได้เดินทางไปท่องเที่ยวในแคว้นกาลาเบรีย ทางตอนใต้ของอิตาลี ในคืนวันที่ 29 กันยายน 1994 ขณะกำลังขับขี่รถบนทางด่วนเอสาม ระหว่างซาแลร์โนกับเรจโจกาลาเบรีย พวกเขาได้จอดรถพักระหว่างทางที่ออโตกริลล์แห่งหนึ่ง ที่ซึ่งชายสองคนเริ่มติดตามรถของพวกเขา โดยเชื่อว่าพวกเขาเป็นช่างทำเพชร ชายทั้งสองได้เรียกให้รถของกรีนจอดระหว่างทางก่อนจะตะโกนใส่พวกเขาด้วยภาษาอิตาลี ที่ซึ่งครอบครัวกรีนไม่สามารถเข้าใจได้ เรจินาลด์ กรีนจึงเร่งเครื่องออกไป ในขณะที่ชายสองคนเริ่มยิงปืนเข้าที่ท้ายรถ เรจินาบด์ได้เร่งเครื่องรถอีกครั้งและก็ถูกยิงเข้าที่หลังรถอีกครั้ง ภายหลังชายที่ติดตามทั้งสองได้ยอมแพ้และหลบหนีไป เรจินาลด์ได้หยุดรถ ที่ซึ่งเขาและมาร์กาเร็ตพบว่านิโคลัสถูกยิงเข้าที่ศีรษะ พวกเขารีบขับรถตรงเข้าไปยังเมืองที่ใกล้ที่สุด แต่โรงพยาบาลที่นั่นไม่มีอุปกรณ์ที่จะสามารถช่วยชีวิตนิโคลัสได้ เจ้าหน้าที่ตำรวจได้นำส่งครอบครัวกรีนไปยังวิลลาซานโจฟานนี ที่ซึ่งพวกเขาถูกขนส่งทางเรือข้ามช่องแคบเมสซีนา ไปยังท่าเรือของเมืองเมสซีนา จากนั้นเจ้าหน้าที่ตำรวจได้นำส่งพวกเขาให้กับผู้เขี่ยวชาญด้านการบาดเจ็บทางศีรษะในโรงพยาบาลที่ใกล้ที่สุด ที่ซึ่งนิโคลัสเสียชีวิตในวันถัดมา
ภายหลังเหตุการณ์ > ครอบครัว

ในเดือนพฤษภาคม 1996 ครอบครัวกรีนได้มีลูกแฝดใหม่คือเด็กหญิงลอรา และเด็กชายมาร์ติน นับตั้งแต่การสูญเสียนิโคลัส ครอบครัวกรีนได้ให้การสนับสนุนอย่างแรงกล้าในการบริจาคอวัยวะ พวกเขาได้เดินทางไปทั่วโลกเพื่อส่งต่อแนวคิดการบริจาคอวัยวะและเรื่องราวของพวกเขา
ภายหลังเหตุการณ์ > ในประเทศอิตาลี

ภายหลังการตัดสินใจบริจาคอวัยวะ พ่อแม่ของนิโคลัสได้รับการต้อนรับโดยประธานาธิบดีอิตาลีในขณะนั้น ออสการ์ ลุยจิ สกาลแฟโร และได้มอบรางวัลเชิดชูเกียรติระดับสูงสุดของพลเมือง "Medaglia d'Oro al Merito Civile" แก่พวกเขา ภายหลังการเสียชีวิตของนิโคลัส การบริจาคอวัยวะได้เพิ่มตัวขึ้นสูงมากในประเทศอิตาลี ที่ซึ่งในอดีตเคยเป็นหนึ่งประเทศที่มีอัตราการบริจาคอวัยวะต่ำที่สุดในยุโรป ข้อมูลจากปี 2017 ระบุว่าอัตราการบริจาคอวัยวะได้เพิ่มขึ้นกว่าสามเท่านับตั้งแต่เหตุการณ์นี้ นอกจากนี้ยังมีสถานที่ต่าง ๆ รวมถึงโรงเรียนประถมมากมายที่ได้ตั้งชื่อตามนิโคลัสด้วย
ภายหลังเหตุการณ์ > การดำเนินคดี

ชายทั้งสองถูกจับกุมในวันที่ 2 พฤศจิกายน 1994 ชายทั้งสองเป็นคนของมาเฟียชื่อ Francesco Mesiano และ Michele Iannello พวกเขาถูกตัดสินคดีที่คาตานซาโร โดยศาลที่ประกอบด้วยผู้พิพากษาสามคน และในวันที่ 17 มกราคม 1997 ศาลได้ตัดสินว่าจำเลยไม่มีความผิด เรจินาลด์ไม่สามารถระบุตัวคนร้ายได้เนื่องจากทั้งคู่สวมหน้ากาก รวมถึงเหตุการณ์เกิดขึ้นขณะภายนอกนั้นเริ่มมืดค่ำแล้ว อย่างไรก็ตามในปีถัดมา ด้วยไม่มีหลักฐานใหม่ก็ตาม ศาลอุทรณ์ได้ตัดสินให้ Iannello จำคุกตลอดชีวิต และ Mesiano จำคุก 20 ปี ศาลสูงสุดอิตาลีสนับสนุนมตินี้ในปี 1999
ภายหลังเหตุการณ์ > การบริจาคร่างกาย

ภายหลังการเชียชีวิตของนิโคลัส อัตราการบริจาคร่างกายได้เพิ่มขึ้นสูงมากในประเทศอิตาลี ที่ซึ่งในอดีตเคยเป็นหนึ่งในประเทศที่มีอัตราการบริจาคอวัยวะต่ำที่สุดในทวีปยุโรป ข้อมูลจากปี 2017 ระบุว่าอัตราการบริจาคอวัยวะในประเทศอิตาลีเพิ่มสูงขึ้นถึงสามเท่าภายหลังเหตุการณ์ดังกล่าว ชื่อของนิโคลัสได้เป็นที่เกี่ยวข้องกับการบริจาคอวัยวะในอิตาลีมานับแต่นั้น และเป็นที่รู้จักในฐานะหนึ่งในผู้บริจาคอวัยวะที่มีชื่อเสียงที่สุดคนหนึ่งของโลก ผลจากการตัดสินใจของครอบครัวกรีนได้ถูกเรียกขานว่าเป็น "ปรากฏการณ์นิโคลัส" (l'Effetto Nicholas) อันไว้ใช้เรียกไม่เพียงแต่การบริจาคอวัยวะ แต่ยังรวมถึงทุกสิ่งที่เป็นเรื่องดีอันเกิดขึ้นภายหลังเหตุการณ์สะเทือนใจ
แหล่งข้อมูลอื่น

มูลนิธินิโคลัส กรีน
The Nicholas Effect; Reginald Green's Blog on his son Nicholas and organ donation topics: ปรากฏการณ์นิโคลัส
National Association for Gifted Children-Nicholas Green Distinguished Student National Award
เอียวเหลง (เตียงสา)

ตัวละครสมมติในนวนิยายสามก๊ก
บทความนี้เกี่ยวกับเอียวเหลงที่เป็นนายทหารของฮันเหียน สำหรับเอียวเหลงที่เป็นเจ้าเมืองลำอั๋นของวุยก๊ก ดูที่ เอียวเหลง (วุยก๊ก)
เอียวเหลง มีชื่อในภาษาจีนกลางว่า หยาง หลิง (จีน: 楊齡; พินอิน: Yáng Líng) เป็นตัวละครในนวนิยายอิงประวัติศาสตร์จีนเรื่องสามก๊กในศตวรรษที่ 14 เป็นนายทหารของฮันเหียนเจ้าเมืองเตียงสา
เอียวเหลงเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยายสามก๊ก

เอียวเหลงปรากฏเป็นตัวละครในนวนิยายสามก๊กตอนที่ 53 เอียวเหลงเป็นนายทหารของฮันเหียนเจ้าเมืองเตียงสา (長沙 ฉางชา) มีตำแหน่งเป็นนายกองคุมทัพ (管軍校尉 กว่านจฺวินเซี่ยวเว่ย์)
เมื่อเล่าปี่ให้กวนอูนำทหารห้ารร้อยเข้าโจมตีเมืองเตียงสา ฮองตงอาสาฮันเหียนขอออกรบ เอียวเหลงจึงพูดขึ้นว่า "ซึ่งจะไปรบกับกวนอูนั้นอย่าเพ่อให้ร้อนถึงฮองตงก่อนเลย ข้าพเจ้าจะอาสาไปจับกวนอูมาให้ได้" ฮันเหียนจึงให้เอียวเหลงคุมทหารหนึ่งพันนายยกออกจากเมืองไปรบกับกวนอู เอียวเหลงยกออกจากเมืองมาได้ 50 ลี้ก็พบกับทัพของกวนอูมาถึง เอียวเหลงถือทวนขับม้าออกมาหน้ากระบวนทัพและร้องด่าท้ากวนอูรบ กวนอูได้ฟังก็โกรธมากจึงขับม้าถือง้าวตรงเข้าหาเอียวเหลง เอียวเหลงก็ถือทวนเข้ารับ รบกันได้ไม่ถึงสามเพลงกวนอูก็ใช้ง้าวฟันเอียวเหลงตกม้าตาย
ดูเพิ่ม

รายชื่อบุคคลในยุคสามก๊ก
รายชื่อตัวละครสมมติในยุคสามก๊ก
เวลารัฐคติ

เวลารัฐคติ (civil time) เป็นระบบเวลาที่ใช้กันทั่วไปในชีวิตประจำวัน โดยกำหนดให้เที่ยงวันซึ่งดวงอาทิตย์เฉลี่ยผ่านเส้นเมริเดียนท้องฟ้าเป็นจุดกึ่งกลาง และให้เวลาเที่ยงคืนก่อนหน้านั้นครึ่งวันเป็นจุด 0 นาฬิกา และเป็นจุดแบ่งวัน
เวลาเที่ยงวันซึ่งหมายถึงเวลาที่ดวงอาทิตย์อยู่บนเส้นเมริเดียนท้องฟ้าพอดีนั้นต่างกันไปตามลองจิจูดบนโลก ดังนั้นจึงเป็นเวลามาตรฐานที่แตกต่างกันไปในแต่ละภูมิภาค โดยทั่วไปจะยึดตาม เวลามาตรฐานที่กำหนดโดยทางราชการที่สถานที่นั่นตั้งอยู่ นอกจากนี้ ในพื้นที่ที่มีการใช้เวลาออมแสง เวลาจะเร็วขึ้นหนึ่งชั่วโมงในช่วงเวลาออมแสง เวลามาตรฐานใช้เป็นเวลาท้องถิ่นที่แสดงบนนาฬิกา (นาฬิกาแบบ 12 ชั่วโมง)
เวลารัฐคติได้เริ่มถูกนำมาใช้ในทางดาราศาสตร์ตั้งแต่วันที่ 1 มกราคม 1925 ก่อนหน้านั้นจนถึงปี 1925 ทางดาราศาสตร์ใช้ เวลาที่เรียกว่า เวลาเชิงดาราศาสตร์ (astronomical time) ซึ่งก่อตั้งโดยปโตเลมี เวลาเชิงดาราศาสตร์ในที่นี้เป็นระบบเวลาที่มีเวลาเที่ยงวัน (เวลา 12.00 น. ในเวลารัฐคติ) เป็นจุดแบ่งวัน เหตุผลก็คือการสังเกตการณ์ทางดาราศาสตร์ส่วนใหญ่ดำเนินการในเวลากลางคืน ดังนั้นควรหลีกเลี่ยงปัญหาในการเปลี่ยนวันที่ระหว่างการสังเกตการณ์ อย่างไรก็ตาม ตามข้อตกลงของสหรัฐอเมริกา อังกฤษ และฝรั่งเศส ดาราศาสตร์ก็เริ่มใช้เวลาร่วมกันโดยเริ่มตั้งแต่วันที่ 1 มกราคม 1925 โดยมีเที่ยงคืน (0 นาฬิกา) เป็นจุดเริ่มต้นของวัน อย่างไรก็ตาม ค่าวันจูเลียนยังคงถูกกำหนดให้เริ่มต้นที่เวลาเที่ยงวัน
เวลวิชเซีย

| เวลวิชเซีย |
| --- | --- |

สถานะการอนุรักษ์
CITES Appendix II (CITES)
การจำแนกชั้นทางวิทยาศาสตร์
อาณาจักร:: Plantae
หมวด:: Gnetophyta
ชั้น:: Gnetopsida
อันดับ:: Welwitschiales
วงศ์:: Welwitschiaceae
สกุล:: Welwitschia nom.  cons.
สปีชีส์:: W.  mirabilis
ชื่อทวินาม
Welwitschia mirabilis Hook.f.


พื้นที่การกระจายพันธุ์
ชื่อพ้อง
 Tumboa Welw. nom. rej.  Tumboa strobilifera Welw. ex Hook. f. nom. provis.  Tumboa bainesii Hook. f. nom. provis.  Welwitschia bainesii (Hook. f.) Carrière  Welwitschia mirabilis subsp. namibiana Leuenb.  Welwitschia namibiana (Leuenb.) Christenh. & Byng
Friedrich Welwitsch แพทย์และนักพฤกษศาสตร์ชาวออสเตรีย ผู้ค้นพบปีศาจทะเลทรายเป็นคนแรก
ปีศาจทะเลทราย (ชื่อวิทยาศาสตร์: Welwitschia mirabilis) เป็นพืชเมล็ดเปลือยที่อาศัยอยู่ในทะเลทรายนามิบ ในประเทศนามิเบียและแองโกลา เป็นสมาชิกเพียงชนิดเดียวของสกุล Welwitschia วงศ์ Welwitschiaceae และอันดับ Welwitschiales มีลักษณะสำคัญคือ เป็นพืชทนแล้ง มีลำต้นสั้น รากแก้วหยั่งลึกลงใต้ผิวดิน ไม่มีการเจริญเติบโตทางยอด มีใบรูปแถบจำนวน 2 ใบ ที่สามารถเจริญได้อย่างต่อเนื่องจากเนื้อเยื่อเจริญส่วนฐานที่สองข้างของลำต้น และสามารถมีอายุได้มากกว่า 1,000 ปี เป็นพืชที่มีความสัมพันธ์ใกล้ชิดกับพืชเมล็ดเปลือยอีก 2 สกุล คือ สกุลมะเมื่อย (Gnetum) และสกุลมาฮวง (Ephreda)
ลักษณะสำคัญ

ปีศาจทะเลทราย เป็นพืชทนแล้ง มีวิสัยไม้พุ่ม สามารถสูงได้ถึง 2 เมตร มีอายุได้มากกว่า 1,000 ปี ลำต้นสั้น มีเนื้อไม้ รากแก้วยาวหยั่งลึกลงใต้ผิวดิน มีใบที่ปรากฏ 2 ใบ เจริญเติบโตได้อย่างต่อเนื่องจากเนื้อเยื่อเจริญส่วนฐานที่อยู่สองข้างของลำต้น ใบรูปแถบ เหนียวเหมือนหนัง เส้นใบขนาน สามารถยาวได้ถึง 4 เมตร มักฉีกลุ่ยออกเป็นหลายแถบเมื่อมีอายุมาก มีปากใบอยู่ทั้งสองด้านของใบ และมีการสังเคราะห์ด้วยแสงแบบ CAM (crassulacean acid metabolism) เป็นพืชแยกเพศต่างต้น ต้นเพศผู้สร้างโคนเพศผู้ (หรือ male strobili) ต้นเพศเมียสร้างโคนเพศเมีย (หรือ female strobili) เนื่องจากเป็นพืชเมล็ดเปลือยจึงไม่มีโครงสร้างที่เรียกว่าดอกและผล โคนซึ่งประกอบด้วยใบประดับเรียงซ้อนกันหลายชั้น เจริญเป็นช่อขึ้นมาจากเนื้อเยื่อเจริญที่อยู่ใกล้กับใบ เมื่อพัฒนาเต็มที่อับเรณูจะแตกออกในโคนเพศผู้และมีการสร้างหยดของเหลวที่ปลายท่อ micropyle ในโคนเพศเมีย รวมถึงมีการสร้างน้ำหวานในโคนทั้งสองเพศเพื่อล่อแมลงจำพวกแมลงวันมาเพื่อเป็นพาหะถ่ายเรณู ในอดีตเคยเข้าใจว่าแมลงที่ชื่อว่า Welwitschia bug (Probergrothius angolensis) เป็นพาหะถ่ายเรณูของปีศาจทะเลทราย แต่แท้จริงแล้วมันมีพฤติกรรมเพียงแค่ดูดน้ำเลี้ยงจากต้นพืชเท่านั้น เมล็ดมีปีกแบนบางอาศัยลมพัดพาไปยังที่ต่าง ๆ
การกระจายพันธุ์และถิ่นที่อยู่

ปีศาจทะเลทรายกระจายพันธุ์ในทะเลทรายนามิบห่างจากชายฝั่งมหาสมุทรแอตแลนติกเข้าไปในแผ่นดินประมาณ 80 กิโลเมตรแต่ไม่เกิน 200 กิโลเมตร จากเส้นละติจูดที่ 24 ในประเทศนามิเบีย ขึ้นไปถึงเส้นละติจูดที่ 15 ในทางตอนใต้ของประเทศแองโกลา ซึ่งเป็นระยะทางเกือบ 1,000 กิโลเมตร สันนิษฐานว่าพวกมันได้อาศัยอยู่ในบริเวณนี้มาเป็นเวลากว่า 105 ล้านปีแล้ว มักพบในสภาพภูมิประเทศ 2 ลักษณะ คือหุบเขาที่แห้งแล้งและทะเลทรายใกล้ชายฝั่ง ซึ่งพื้นที่เหล่านี้มีปริมาณน้ำฝนเฉลี่ยต่อปีต่ำกว่า 50 มิลลิเมตร คาดว่าพวกมันได้รับความชื้นจากหมอกและแหล่งน้ำใต้ดินเป็นหลัก
การจำแนกในระดับที่ต่ำกว่าชนิด

ในปี 2001 Beat Leuenberger เสนอให้มีการจำแนก Welwitschia mirabilis ออกเป็น 2 ชนิดย่อย ตามลักษณะของโคนเพศผู้ ได้แก่ W. mirabilis ssp. mirabilis ซึ่งเป็นชนิดย่อยที่มีโคนเรียบ สีน้ำตาลม่วง ไม่มีนวลเคลือบ พบในประเทศแองโกลา และ W. mirabilis ssp. namibiana เป็นชนิดย่อยที่มีโคนขรุขระ สีเขียวหม่นถึงสีส้ม มีนวลเคลือบ พบในประเทศนามิเบีย อย่างไรก็ตามสำหรับข้อเสนอนี้มีงานวิจัยในภายหลังทั้งที่ให้การสนับสนุนและไม่สนับสนุน จึงทำให้สถานะของทั้งสองชนิดย่อยยังไม่เป็นที่แน่นอน
สถานภาพทางการอนุรักษ์

ในปัจจุบัน ปีศาจทะเลทราย Welwitschia mirabilis ยังไม่ได้รับการประเมินสถานภาพตาม IUCN อย่างไรก็ถามมันถูกจัดไว้ในบัญชีแนบท้ายที่สองของอนุสัญญาไซเตส (CITES) หมายความว่าเป็นชนิดที่ยังไม่ใกล้สูญพันธุ์และจะอนุญาตให้มีการค้าในเชิงพาณิชย์ได้ในกรณีที่มีการควบคุมไม่ให้ผลกระทบจากการค้าเป็นเหตุให้ชนิดนั้นตกอยู่ในภาวะใกล้สูญพันธุ์ ในขณะเดียวกันมันยังถูกคุ้มครองด้วยกฎหมายเกี่ยวกับการอนุรักษ์ธรรมชาติของประเทศนามิเบีย
ระเบียงภาพ

ปีศาจทะเลทรายในถิ่นที่อยู่ตามธรรมชาติ
ต้นเพศผู้และโคนเพศผู้
ต้นเพศเมียและโคนเพศเมีย
แมลง Welwitschia bugs
เมล็ดของปีศาจทะเลทรายมีปีกแบนบาง ใช้ลมช่วยกระจายไปยังที่ต่าง ๆ
ปีศาจทะเลทรายในอาคารแสดงพรรณไม้ทนแล้งที่สวนหลวง ร.9 กรุงเทพมหานคร
Joseph Hooker นักพฤกษศาสตร์ชาวอังกฤษ ผู้ตั้งชื่อ Welwitschia mirabilis อย่างเป็นทางการเป็นครั้งแรก
Thomas Baines จิตรกรและนักสำรวจชาวอังกฤษ ผู้เก็บตัวอย่างปีศาจทะเลทรายจากประเทศนามิเบีย
แหล่งข้อมูลอื่น

Ecology & Evolutionary Biology Conservatory (archived)
The Welwitschia Page: photos of Welwitschia in the wild (archived)
Welwitschia mirabilis (archived)
Bihrmann's Welwitschia growing project
| การแยกแยะหน่วยอนุกรมวิธาน |
| --- | --- |
Welwitschia mirabilis:  Wikidata: Q156926  Wikispecies: Welwitschia mirabilis  APDB: 231597  BioLib: 61585  Conifers.org: Welwitschiaceae  EoL: 1156352  EPPO: WEWMI  GBIF: 5275521  GRIN: 42013  iNaturalist: 53821  IPNI: 383591-1  IRMNG: 10201334  ITIS: 18060  NCBI: 3377  NZOR: 57aa6438-cbb0-4bc9-ae57-3ec3f011d2c3  PalDat: Welwitschia_mirabilis  Plant List: kew-339841  POWO: urn:lsid:ipni.org:names:383591-1  Species+: 15306  Tropicos: 14300073  WCSP: 339841 
Welwitschia:  Wikidata: Q15044266  Wikispecies: Welwitschia  APDB: 231596  EPPO: 1WEWG  GBIF: 2653230  GRIN: 12801  iNaturalist: 53818  IPNI: 331129-2  ITIS: 18059  NCBI: 3376  NZOR: 29126a91-19c1-467b-8908-179f053f33cf  POWO: urn:lsid:ipni.org:names:331129-2  Tropicos: 40025779  WCSP: 339839 
ภาพวาดปีศาจทะเลทรายโดย Walter Fitch เผยแพร่ในปี 1863
เหลืองจันทบูร

| เหลืองจันทบูร |
| --- | --- |

เหลืองจันทบูร

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
สกุล:: Dendrobium
สปีชีส์:: D.  friedericksianum
ชื่อทวินาม
Dendrobium friedericksianum Rchb. f.

เหลืองจันทบูร (ชื่อวิทยาศาสตร์: Dendrobium friedericksianum) เป็นกล้วยไม้มีค่าทางเศรษฐกิจ ชนิดหนึ่ง ออกดอกในช่วง เดือนมกราคมถึงเดือนเมษายน ดอกเหลืองจันทบูรเป็นดอกไม้ประจำจังหวัดจันทบุรี แหล่งกำเนิดอยู่ที่เขาคิชฌกูฏและเขาสอยดาว ลำลูกกล้วยยาว ต้นแก่เป็นสีเหลือง โดยออกดอกตามข้อ มีสองพันธุ์คือพันธุ์ที่ดอกเหลืองล้วน เมื่อแก่สีเข้มเหมือนสีจำปา กับพันธุ์ที่มีแต้มสีม่วงแด